На працягу некалькіх гадоў мы атрымлівалі запрашэнні прыехаць у Валенсію на Еўрапейскую сустрэчу. Летась, абвясціўшы, што гэта будзе магчыма ў гэтым годзе, я сказаў маладым гішпанцам: вы духоўныя сыны і дачкі Яна ад Крыжа, а таксама Тэрэзы з Авілы, чыю 500-сотую гадавіну народзінаў мы сёлета адзначаем. Яны абудзілі містычнае жыццё ў Гішпаніі. У сваю чаргу, цяпер вашае пакаленне пакліканае да таго, каб асвятляла вашыя краіны агнём абноўленае веры.